Bil-Filmat: Ilbieraħ Il-Ġirien Ħarġuna Barra B'Kejk Sabiħ Għall-Okkażjoni!
Illum Ina u Dominic qed jiċċelebraw 12-il sena żwieġ! Fuq facebook , Dominic wera x-xewqa li jkollu aktar snin flimkien ma' martu Ina kif ukoll irringrazzja lill-ġirien li lbieraħ kienu huma li ħarġuhom minn darhom permezz ta' kejk sabiħ għall-okkażjoni. Dan kien ġest ta' ringrazzjament mingħandhom talli ferrħuhom tul dawn l-aħħar jiem permezz tal-kant tagħhom. Mill-banda l-oħra, Ina kitbet li t-triq ma kinitx xi waħda lixxa. Sabu l-wita imma wkoll il-ħofor. U min le Ina?! B'mod umoristiku, Ina qalet lil Dominic li iżda sakemm Dominic jimxi magħha, tista' ddur id-dinja. Għalkemm jekk taqa', mhux se jiġborha għax ikun qed imut bid-daħk "...issa drajtek 😤imma ħa nsibek biex iddewwili l-ferita"Awguri mingħandna lilkom għeżież! Ritratt: Facebook/ Ina Robinich